CELEX: 62006TA0362
Language: el
Date: 2012-09-27 00:00:00
Title: Υπόθεση T-362/06: Απόφαση του Γενικού Δικαστηρίου της 27ης Σεπτεμβρίου 2012 — Ballast Nedam Infra κατά Επιτροπής (Ανταγωνισμός — Συμπράξεις — Ολλανδική αγορά της πίσσας οδοποιίας — Απόφαση διαπιστώνουσα παράβαση του άρθρου 81 ΕΚ — Πρόστιμα — Απόδειξη της παραβάσεως — Σοβαρότητα της παραβάσεως — Καταλογισμός της παραβάσεως — Δικαιώματα άμυνας — Προβολή νέων ισχυρισμών κατά τη διάρκεια της διαδικασίας — Πλήρης δικαιοδοσία)

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/19
            
         Απόφαση του Γενικού Δικαστηρίου της 27ης Σεπτεμβρίου 2012 — Ballast Nedam Infra κατά Επιτροπής
   (Υπόθεση T-362/06) (1)
   
   (Ανταγωνισμός - Συμπράξεις - Ολλανδική αγορά της πίσσας οδοποιίας - Απόφαση διαπιστώνουσα παράβαση του άρθρου 81 ΕΚ - Πρόστιμα - Απόδειξη της παραβάσεως - Σοβαρότητα της παραβάσεως - Καταλογισμός της παραβάσεως - Δικαιώματα άμυνας - Προβολή νέων ισχυρισμών κατά τη διάρκεια της διαδικασίας - Πλήρης δικαιοδοσία)
   2012/C 355/37
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα: Ballast Nedam Infra BV (Nieuwegein, Κάτω Χώρες) (εκπρόσωποι: αρχικώς A. Bosman και J. van de Hel, στη συνέχεια, A. Bosman και E. Oude Elferink, δικηγόροι)
   
      Καθής: Ευρωπαϊκή Επιτροπή (εκπρόσωποι:A. Bouquet, A. Nijenhuis και F. Ronkes Agerbeek, επικουρούμενοι αρχικώς από τους F. Wijckmans, F. Tuytschaever και L. Gyselen, στη συνέχεια, από τους F. Wijckmans και F. Tuytschaever, δικηγόροι)
   
      Αντικείμενο
   
   Αίτημα περί ακυρώσεως της αποφάσεως C(2006) 4090 τελικό της Επιτροπής, της 13ης Σεπτεμβρίου 2006, σχετικά με διαδικασία βάσει του άρθρου 81 (ΕΚ) [Υπόθεση COMP/F/38.456 — Πίσσα (Κάτω Χώρες)] ως προς την προσφεύγουσα και, επικουρικώς, αφενός, αίτημα περί μερικής ακυρώσεως της εν λόγω αποφάσεως και περί μειώσεως του επιβληθέντος σε αυτή προστίμου και, αφετέρου, αίτημα περί μερικής ακυρώσεως της αποφάσεως αυτής όσον αφορά τον προσδιορισμό της διάρκειας της παραβάσεως ως προς την προσφεύγουσα και περί αντίστοιχης μειώσεως του επιβληθέντος σε αυτή προστίμου.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει το άρθρο 1, στοιχείο α', της αποφάσεως C(2006) 4090 τελικό της Επιτροπής, της 13ης Σεπτεμβρίου 2006, σχετικά με διαδικασία βάσει του άρθρου 81 (ΕΚ) [Υπόθεση COMP/F/38.456 — Πίσσα (Κάτω Χώρες)], όσον αφορά τη συμμετοχή της Ballast Nedam Infra BV στην παράβαση από τις 21 Ιουνίου 1996 έως τις 30 Σεπτεμβρίου 2000.
            
         
               2)
            
            
               Το πρόστιμο που επιβλήθηκε στην Ballast Nedam Infra με το άρθρο 2, στοιχείο α', της προαναφερθείσας στο σημείο 1 αποφάσεως, για την καταβολή του οποίου η εν λόγω εταιρία ευθύνεται εις ολόκληρον, μειώνεται σε 3,45 εκατομμύρια ευρώ.
            
         
               3)
            
            
               Οι διάδικοι φέρουν τα δικαστικά τους έξοδα.
            
         
      (1)  EE C 20 της 27.1.2007.